***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ӘДӘБИЯТЫННАН ОЛИМПИАДАБИРЕМНӘРЕНЕҢ

**ҖАВАПЛАРЫ**

(2024-2025 нче уку елы)

**5 нче сыйныф**

**Үткәрү вакыты – 90 минут**

**Максималь балл – 30**

**1. Рәсемгә игътибар ит. Ул кайсы татар халык әкиятенә ясалган? Әкиятнең исемен яз. Геройларын ата.** **(5 балл)**



**Җавап:** «Гөлчәчәк» татар халык әкияте, геройлар – Гөлчәчәк, Убырлы карчык, Соры бүре, күл, карама, сыерчык, Гөлчәчәкнең абыйсы, җиңгәсе.

**2. «Су анасы» әкиятенең авторы кем? Дөрес җавапны билгелә. (1 балл)**

а) Фәнис Яруллин

ә) Абдулла Алиш

б) Габдулла Тукай

в) Муса Җәлил

**Җавап:** б) Габдулла Тукай

**3. Роберт Миңнуллин шигырен билгелә. (1 балл)**

а) «Фатыйма һәм сандугач»

ә) «Камырша»

б) «Әни, мин көчек күрдем»

в) «Китап һәм балалар»

**Җавап:** б) «Әни, мин көчек күрдем»

**4.** **Шигырьнең исемен, авторын яз. Шигырьне тулысы белән искә төшереп, анда бирелгән төп хис-тойгыны билгелә. (10 балл)**

Уянды да  
Тамчы тамды,  
Әй сөенде,  
Әй шатланды:  
– Җиргә язны  
Мин китердем!  
Мин китердем!  
  
Карга килде,  
Горур бик тә:  
– Мин килдемме,  
Карлар китә.  
Җиргә язны мин китердем,  
Мин җиткердем!  
  
Гөрләвек тә җырын сузды,  
Челтер-челтер  
Алга узды:  
 – Җиргә язны  
Мин китердем!  
Мин җиткердем!

**Җавап:** Шәүкәт Галиев. «Җиргә язны кем китерә».

Хис-кичереш – шатлану, куану.

**5. Дәрҗия Аппакованың «****Шыгырдавыклы башмаклар» хикәясенең эчтәлеген исеңә төшер. Бирелгән вакыйгаларны хикәядәгечә дөрес урнаштыр. (3 балл)**

а) Гөлшатның әтисе сугыштан кайта.

ә) Әтисе Гөлшатка Мәскәүдән сары башмаклар җибәрә.

б) Ләлә өендә елап утыра, дус кызлары аны юатмакчы була.

в) Гөлшат башмакларны дусты Ләләгә күрсәтә.

г) Гөлшат сары башмакларын Ләләгә бүләк итә.

**Җавап:** ә), в), а), б), г).

**6. Чын дуслык авырлык килгәндә беленә, диләр. Бу дөресме? Бу турыда фикерләреңне яз, әдәбияттан мисаллар китерергә дә онытма. (10 балл)**